การควบคุมภายใน

คณะกรรมการตรวจสอบ บริษัท ไทย แคปปิตอล คอร์ปอเรชั่น จำกัด (มหาชน)
ประกอบด้วยกรรมการอิสระรวม 3 ท่าน ได้แก่ นายชลิต ลิมปนะเวช
เป็นประธานกรรมการตรวจสอบ นางสาวนาตยา อุ่ยวิรัช และ นายไพบูลย์ สุตันติวรคุณ
เป็นกรรมการตรวจสอบ ทั้ง 3 ท่านเป็นผู้ที่มีความรู้ ความเชี่ยวชาญ และประสบการณ์ในด้านบัญชี
การเงิน การตลาด กฎหมาย การบริหารจัดการองค์กร

คณะกรรมการตรวจสอบได้ปฎิบัติหน้าที่ตามขอบเขต
หน้าที่และความรับผิดชอบที่ได้รับมอบหมายจากคณะกรรมการบริษัท ในปี 2552
คณะกรรมการตรวจสอบได้มีการประชุมรวม 4 ครั้ง
โดยมีรายละเอียดการเข้าประชุมของกรรมการตรวจสอบแต่ละท่านดังต่อไปนี้

  ---- -- ------------- --- ---------- ------------------------------------ ----------
  ชื่อ                    -   นามสกุล     ตำแหน่ง                               จำนวนครั้ง

                                                                             

  1       นายชลิต            ลิมปนะเวช   กรรมการอิสระและประธานกรรมการตรวจสอบ   4/4

  2       นางสาวนาตยา       อุ่ยวิรัช      กรรมการอิสระและกรรมการตรวจสอบ         4/4

  3       นายไพบูลย์          สุตันติวรคุณ   กรรมการอิสระและกรรมการตรวจสอบ         4/4
  ---- -- ------------- --- ---------- ------------------------------------ ----------

ทั้งนี้ได้ประชุมร่วมกับผู้บริหารระดับสูงที่เกี่ยวข้อง ผู้ตรวจสอบภายใน และผู้สอบบัญชี ซึ่งผลการ
สอบทานของคณะกรรมการตรวจสอบมีสาระสำคัญ สรุปได้ดังนี้

สอบทานงบการเงิน
คณะกรรมการตรวจสอบได้พิจารณาสอบทานงบการเงินรายไตรมาสและงบการเงินสำหรับปี 2552
ร่วมกับรองกรรมการผู้จัดการฝ่ายบัญชี/การเงิน และผู้สอบบัญชี
ผลการสอบทานพบว่ารายงานทางการเงินของบริษัทฯ และบริษัทย่อย ได้จัดทำขึ้นอย่างถูกต้อง
เหมาะสมและเป็นไปตามมาตรฐานการบัญชีที่รับรองโดยทั่วไป
ข้อมูลบัญชีและงบการเงินมีความถูกต้องเชื่อถือได้
มีการเปิดเผยข้อมูลในรายงานทางการเงินอย่างเพียงพอและครบถ้วน
ทันตามเวลาที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย (ตลท.) กำหนด

สอบทานรายการระหว่างกัน
คณะกรรมการตรวจสอบได้สอบทานการเปิดเผยรายการระหว่างกันของบริษัทฯ และบริษัทย่อย
ซึ่งอาจทำให้เกิดความขัดแย้งทางผลประโยชน์ระหว่างผู้มีส่วนได้เสียกับบริษัทฯ ผลการสอบทานพบว่า
รายการระหว่างกันเป็นไปตามเงื่อนไขธุรกิจการค้าปกติทั่วไป และได้ดำเนินตามหลักเกณฑ์ที่ ตลท.
กำหนด โดยบริษัทฯ ได้ถือปฎิบัติตามนโยบายการกำกับดูแลกิจการที่ดี

สอบทานระบบการควบคุมภายใน
คณะกรรมการตรวจสอบได้สอบทานความเพียงพอของระบบการควบคุมภายในของ บริษัทฯ ในปี
2552 มีความเห็นว่า ระบบการควบคุมภายในมีความเพียงพอและเหมาะสม อย่างไรก็ตามในปี
2552 บริษัทอยู่ระหว่างการพัฒนาธุรกิจใหม่ และการก่อสร้างโรงงาน
จึงเป็นช่วงของการปรับปรุงแก้ไขระบบการควบคุมสินค้าคงคลัง สินทรัพย์ถาวร
และระบบการบริหารความเสี่ยง ซึ่งในปี
2553คณะกรรมการตรวจสอบจะติดตามการดำเนินการในส่วนนี้ให้เป็นไปตามวัตถุประสงค์ ต่อไป

นอกจากนี้ คณะกรรมการตรวจสอบได้สอบทานให้บริษัทฯ ปฎิบัติตามประกาศของ ก.ล.ต. และ
ตลท. และกฎหมายที่เกี่ยวข้องกับการดำเนินธุรกิจอย่างสม่ำเสมอ
เพื่อให้เกิดประสิทธิภาพและประสิทธิผลสูงสุด รวมทั้งการปฎิบัติต่อผู้มีส่วนได้เสียต่อธุรกิจของบริษัทฯ
ด้วยความเป็นธรรม โปร่งใส และสามารถตรวจสอบได้ตามหลักการกำกับดูแลกิจการที่ดี
ทั้งนี้เพื่อสร้างความน่าเชื่อถือให้แก่ผู้ลงทุนและผู้มีส่วนได้เสีย

คณะกรรมการตรวจสอบได้พิจารณาคัดเลือกผู้สอบบัญชีประจำปี 2553
โดยพิจารณาจากคุณสมบัติความรู้ทางด้านธุรกิจและประสบการณ์
ตลอดจนความเหมาะสมของค่าตอบแทน และมีมติให้เสนอต่อคณะกรรมการบริษัท
เพื่อขออนุมัติจากที่ประชุมใหญ่สามัญผู้ถือหุ้นประจำปี 2553 ให้แต่งตั้งนางสาว ซูซาน เอี่ยมวณิชชา
ผู้สอบบัญชีเลขที่ 4306 หรือนายสุชาติ พานิชย์เจริญ ผู้สอบบัญชีเลขที่ 4475 จากบริษัท เอส พี
ออดิท จำกัด ให้เป็นผู้สอบบัญชีของบริษัท ประจำปี 2553